Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: A szerzői jogról szóló 1999. évi LXXVI. törvény 90. §-a
Paragraph Index: 334

2. A felhasználásra adott engedély részleges korlátozása 2.1. A korlátozás arra a kereskedelmi célból kiadott hangfelvételben rögzített előadásra vonatkozik, amelyet a nyilvánosság számára első ízben úgy tesznek hozzáférhetővé, hogy a hangfelvétel többszörözött példányait a tulajdonjog átruházása céljából hanghordozón forgalomba hozzák. Az első ízben ilyen módon hozzáférhetővé tett előadás vagy az arról készített másolat a forgalomba hozatal hónapját követő tizenkét hónapon belül nem tehető lehívásra hozzáférhetővé. 2.2. A 2.1. pontban meghatározott korlátozás nem vonatkozik arra a szolgáltatóra, aki (amely) az előadást 2.1. pontban említett módon maga hozta forgalomba, vagy aki (amely) kizárólag az előadás részletét [7. b) pont] teszi lehívásra hozzáférhetővé. A jelen jogdíjközleményben meghatározott díjfizetési és egyéb feltételeknek azonban ilyen esetekben is eleget kell tenni.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes